अब फ़ेसबुक पर दोस्तों की पोस्ट भी सर्च करें\nइस बदलाव की वजह से होगा यह कि जब भी कोई किसी सूचना को सर्च में डालेगा तो पुराने पोस्ट परिणाम के रूप में आ जाएंगे.

माना जा रहा है कि फ़ेसबुक का यह क़दम लोगों को फ़ेसबुक से जोड़कर रखने के लिए उठाया गया है.

लेकिन ऐसे लोगों के लिए विकल्प उपलब्ध होंगे जो नहीं चाहते कि उनके पुराने पोस्ट बड़े पैमाने पर लोग देख पाएँ.

फ़ेसबुक के सर्च विभाग के प्रमुख टॉम स्टॉकी ने एक ब्लॉग पोस्ट में कहा है कि कई लोग फ़ेसबुक पर यह जानने आते हैं कि उनके दोस्त और परिवार के लोग दुनिया की घटनाओं पर क्या प्रतिक्रिया दे रहे हैं.

समाप्त

फ़ेसबुक पर हर दिन करीब डेढ़ अरब सर्च किए जाते हैं.

टॉम स्टॉकी का कहना है, "दुनिया किसी घटना पर कैसे प्रतिक्रिया दे रही है, इसे बिना किसी दिक्कत के जानने में मदद करने के लिए सर्च परिणामों को व्यवस्थित किया गया है."

इस नई सुविधा में फ़ेसबुक यूजर्स को यह भी पता चलेगा कि आपकी पुरानी पोस्ट को किन लोगों ने बाद में देखा है.

वर्तमान में यह सुविधा अमरीका में फ़ेसबुक सदस्यों को दी गई है.

कैटलिन मैकगैरी ने पीसी वर्ल्ड पर कहा कि फ़ेसबुक के इस कदम ने उसे सीधे तौर पर ट्विटर के साथ प्रतिस्पर्धा में खड़ा कर दिया है.

ट्विटर ने हाल ही में मूमेंट्स नाम से इसी तरह की व्यवस्था सुविधा शुरू की थी.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

\n\ntl;डॉ:
फ़ेसबुक ने लगभग दो ट्रिलियन पोस्ट की एक सूची बनाई है ताकि फ़ेसबुक इस्तेमाल करने वालों को पोस्ट ढूढ़ने में आसानी हो.